18. ΑΠΟΦΑΣΙΣ ΥΠΟΥΡΓΟΥ  ΚΟΙΝΩΝΙΚΩΝ ΥΠΗΡΕΣΙΩΝ Αριθ.Γ1α/οικ.7408 357 της 6/27  Ιουλ.1973  (ΦΕΚ Β΄ 869) Περί εφαρμογής αντιτετανικού εμβολιασμού. Έχοντες υπόψη: α)Τον Α.Ν.2520/1940 (ΦΕΚ 273 τεύχ.Α΄) «Περί Υγειονομικών Διατάξεων». β)Τον Νόμ.4060/1929 (ΦΕΚ 94 τεύχ.Α΄) «περί κυρώσεως του από 18.9.1928 Ν.Δ/τος «περί μέτρων προς πρόληψιν και καταπολέμησιν επιδημικών νόσων». γ)Το από 9.11.1950 Β.Δ/μα (ΦΕΚ 262 τεύχ.Α΄) «περί μέτρων προς καταπολέμησιν επιδημικών νόσων και υποχρεωτικής δηλώσεως αυτών». δ)Την από 23.1.73 Εισήγησιν της Υπηρεσίας, αποφασίζομεν: Εκδίδομεν την κάτωθι Υγειονομικήν Διάταξιν, ης τον προγραμματισμόν και την υπευθυνότητα, ανατίθεμεν εις την Γενικήν Δ/νσιν Υγιεινής δια της Δ/νσεως Δημοσίας Υγιεινής. Άρθρον μόνον.-1. Ο Αντιτετανικός εμβολιασμός καθίσταται υποχρεωτικός δια πάντα άγοντα ηλικίαν από 15 έως 60 ετών δι’ ον ήθελε κριθή αναγκαίος υπό της αρμοδίας Υγειονομικής Αρχής. 2.Οι παραβάται ή κηδεμόνες των ανηλίκων διώκονται και τιμωρούνται κατά τας διατάξεις του Π.Κώδικος. Η ισχύς της παρούσης άρχεται 15 ημέρας από της δημοσιεύσεως εις την Εφημερίδα της Κυβερνήσεως. 19. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ, ΕΜΠΟΡΙΟΥ ΚΑΙ  ΚΟΙΝΩΝΙΚΩΝ  ΥΠΗΡΕΣΙΩΝ Αριθ.19497/4233 της 24 Σεπτ./4  Οκτ.1974  (ΦΕΚ Β΄ 971) Περί απαγορεύσεως διαθέσεως εμφιαλωμένης μεθυλικής αλκοόλης. Έχοντες υπ’ όψει: α)Το υπ’ αριθ. 12386/2563 από 13 Ιουν.1974 έγγραφον του Γενικού Χημείου του Κράτους Δ/νσις Φορολογίας Οινοπνεύματος. β)Το εδάφ.δ΄ της παρ.8 του Νόμ.4328/29 «περί συστάσεως του Γενικού Χημείου του Κράτους». γ)Το άρθρ. 4 του Δ/τος της 31 Οκτ.1929 «περί κανονισμού λειτουργίας και των εργασιών του Ανωτάτου Χημικού Συμβουλίου». δ)Τας διατάξεις του υπ’ αριθ. 175/1973 Ν.Δ/τος «περί Υπουργικού Συμβουλίου και Υπουργείων». ε)Τας διατάξεις του υπ’ αριθ. 396/1973 Π.Δ/τος «περί θέσεως εν ισχύι των διατάξεων του υπ’ αριθ. 175 Ν.Δ/τος «περί Υπουργικού Συμβουλίου και Υπουργείων». ς)Την κατά την συνεδρίαν της 25 Ιουν. 1974 του Ανωτάτου Χημικού Συμβουλίου ληφθείσαν υπ’ αριθ. 2235/1974 απόφασιν αυτού, αποφασίζομεν: 1. Απαγορεύεται η διάθεσις εις την κατανάλωσιν μεθυλικής αλκοόλης συνεσκευασμένης εντός φιαλών (πλαστικών κλπ.) και προοριζομένης δι’ οικιακήν χρήσιν ως επικίνδυνος δια την Δημοσίαν Υγείαν. 2.Η ισχύς της παρούσης άρχεται από της δημοσιεύσεώς, της, δια της Εφημερίδος της Κυβερνήσεως. (Αντί για τη σελ.334,01(α) Σελ.334,01(β) Τεύχος Ι-9-3 Σελ.55 17 Υγειονομικές Διατάξεις 34.Δ.α.14-19 18 34.Δ.α.19 Υγειονομικές Διατάξεις 